Καλαμάρι γεμιστό, μελωμένο
Τα πιο λαχταριστά γεμιστά καλαμάρια, μια συνταγή που έχει περάσει από γενιά σε γενιά που όμοια της δεν θα έχετε ξαναφάει.
4-5 μεγάλα καλαμάρια (περίπου 1 κιλό), φρέσκα ή κατεψυγμένα, καθαρισμένα, ολόκληρα (κρατάμε χώρια τα πλοκάμια και τα ψιλοκόβουμε) , 1 κρεμμύδι ξερό, ψιλοκομμένο , 220 γρ. ρύζι κίτρινο , 4-5 κουτ. σούπας δυόσμος φρέσκος, ψιλοκομμένος , 4-5 κουτ. σούπας μυρωδικά ανάμεικτα φρέσκα (μάραθος, άνηθος, μαϊντανός), ψιλοκομμένα , το ξύσμα από 1 πορτοκάλι , 200 ml ελαιόλαδο , αλάτι, πιπέρι φρεσκοτριμμένο
Για το καλαμάρι γεμιστό, μελωμένο, σε μια κατσαρόλα ζεσταίνουμε το μισό ελαιόλαδο σε μέτρια φωτιά και σοτάρουμε το κρεμμύδι και τα πλοκάμια για 4-5 λεπτά, μέχρι να μαραθούν τα κρεμμύδια και να αλλάξουν χρώμα τα πλοκάμια. Προσθέτουμε το ρύζι και σοτάρουμε για ακόμα 5 λεπτά, μέχρι να λαδωθεί καλά. Προσθέτουμε 400-500 ml νερό και μαγειρεύουμε σε μέτρια φωτιά για περίπου 15-20 λεπτά ή μέχρι το ρύζι να πιει το νερό, να μαλακώσει κάπως και να μείνει με το λάδι.Προσθέτουμε και ανακατεύουμε τα μυρωδικά, το ξύσμα και το αλατοπίπερο και αποσύρουμε από τη φωτιά. Μοιράζουμε τη γέμιση στα καλαμάρια και τα κλείνουμε με οδοντογλυφίδες. Βάζουμε τα γεμισμένα καλαμάρια σε φαρδιά κατσαρόλα σε μία στρώση και προσθέτουμε νερό, να φτάσει μέχρι τη μέση των καλαμαριών, και το υπόλοιπο ελαιόλαδο. Μαγειρεύουμε με κλειστό καπάκι σε μέτρια φωτιά για περίπου 45 λεπτά, μέχρι να γίνει το καλαμάρι και να σωθούν τα υγρά.
Καλαμάρι , Θράψαλο,Ρύζι,Χόρτα , Μυρωδικά